**IZVJEŠĆE SA ŽUPANIJSKOG NATJECANJA U PLIVANJU**

Na gradskim bazenima „Cerine“ 25.02.2014. održano je 7.  Županijsko školsko natjecanje u plivanju za dječake i djevojčice. Natjecanje se održavalo prema Propisniku Državnog prvenstva Školskih športskih društava osnovnih i srednjih škola za šk/god 2013/2014.

Organizator natjecanja je  OŠ „Đuro Ester“.

Sudjelovalo je 40-tak učenika I učenica iz koprivničkih gradskih škola, OŠ Braće Radić, OŠ Đuro Ester i OŠ Antun Nemčić Gostovinski.

Natjecanje se provodilo u disciplinama: kraul, prsno, leđno, leptirna 50 m te slobodna i mješovita štafeta na 50m.

U konkurenciji dječaka: prvo mjesto osvojila je OŠ Braća Radić, drugo OŠ Antun Nemčić gostovinski, a treće OŠ “Đuro Ester”.

U konkurenciji djevojčica: prvo mjesto osvojila je OŠ Antun Nmečić Gostovinski, a drugo OŠ Braća Radić.

Osnovna škola Braća Radić u konkurenciji dječaka te osnovna škola Antun Nemčić Gostovinski u konkurenciji djevojčica izborile su plasman za Državno natjecanje 26. i 27.3 u Zadru.

Učitelj TZK: Matija Rušak, prof.